ישראל שמעון רבינוביץ' תאומים

ישראל שמעון רבינוביץ'-תאומים (ה'תרמ"ג, 1883 – כ"ב באלול ה'תשכ"ח, ספטמבר 1968) היה ממייסדי בת ים וראש המועצה שלה בשנותיה הראשונות.

ביוגרפיה
נולד בלטביה לרב אליהו דוד רבינוביץ' תאומים, האדר"ת. נקרא על שם רבי ישראל סלנטר והרב שמעון סופר שנפטרו זמן קצר לפני הולדתו.

בשנת תרס"א (1901) עלה לארץ ישראל. בט"ו תמוז תרס"ז (1907) נשא לאשה את אחייניתו פרידה חנה – בת אחותו אלטה בת שבע וגיסו הרב אברהם יצחק הכהן קוק.

הוא שימש בתקופה מסוימת בתפקיד בהנהלת ישיבת מרכז הרב בתקופת חמיו - הרב קוק.

היה ממייסדי בת ים, ועמד בראשות המועצה שלה בשנים 1939–1943. ברשותו היו כתבי אביו האדר"ת, והוא טיפל בהדפסתם. בספר "גנזי ראי"ה" מופיעה חליפת מכתבים בינו לבין חותנו וגיסו, הרב קוק.

סייע להקמת הישיבה התיכונית אדר"ת בבת ים (על שם אביו).

לא הותיר אחריו צאצאים.

אנשי העלייה הראשונה
יהודים הקבורים בבית הקברות סנהדריה
יהודים לטבים
משפחת קוק
ישראל שמעון
ראשי מועצות מקומיות בישראל
ישראלים שנולדו ב-1883
ישראלים שנפטרו ב-1968